open-index/open-wikipedia-markdown huggingface dataset:
קזרטה (נפה)

**נפת קזרטה** (באיטלקית: **Provincia di Caserta**) היא נפה בצפונו של מחוז קמפניה שבדרום איטליה.

## היסטוריה
שטחה של הנפה חופף פחות או יותר לשטחה של נפת "טֶרָה דִּי לָבוֹרוֹ" ( Terra di Lavoro, "ארץ עבודה"). נפת טרה די לבורו התקיימה בממלכת סיציליה, בממלכת נאפולי, בממלכת שתי הסיציליות ובממלכת איטליה. בשנת 1840 התגוררו בה 8.845 נפש. בירת הנפה עד 1818 הייתה קפואה, ומאז הבירה היא קזרטה.

מכיוון שבנפה זו היה ריכוז גבוה של מתנגדים לפשיזם, החליט בניטו מוסוליני בשנת 1927 לפרק את הנפה ולהעביר את האזורים שתחת אחריותה לנפות שונות חדשות. אחרי תום מלחמת העולם השנייה, הוחלט על הקמתה מחדש של הנפה, והיא כוללת את כל השטחים שהיו שייכים ל"טרה דל לאבורו" למעט שטח קטן המשתייך כיום ללאציו. 
,Sally D'Aragona, moglie del pastore Samuele Barletta e tradita   

Provincia Terra di Lavoro.png|נפת טרה די לאבורו בממלכת שתי הסיציליות בשנת 1860 **באדום** 
Provincia di Terra di Lavoro (Due Sicilie).svg| נפת טרה די לאבורו בממלכת שתי הסיציליות בשנת 1860



## גאוגרפיה
נפת קזרטה משתרעת על שטח של 2,639 קמ"ר. בשנת 2007 התגוררו בה 881,943 נפש. בירתה של הנפה היא העיר קזרטה. 

הנפה גובלת בנפת לאטינה ובנפת פרוזינונה במחוז לאציו בצפון-מערב, בנפת איסרניה ובנפת קמפובאסו במחוז מוליזה בצפון, בנפת בנוונטו במחוז קמפאניה במזרח, בנפת נאפולי במחוז קמפאניה בדרום. במערבה גובלת הנפה בים הטירני.

נפת קזרטה מוזכרת בסדרת הטלוויזיה "הסופרנוס", כמקום מוצאה של הדמות ג'ניפר מלפי, הפסיכיאטרית של טוני סופרנו.

## קישורים חיצוניים

* 

קטגוריה:קמפניה: נפות
ארמון ונציה

שמאל|260px|ממוזער|ארמון ונציה
**ארמון ונציה** (באיטלקית: **Palazzo Venezia** - "פאלאצו ונציה") הוא ארמון במרכז רומא בירת איטליה. הארמון נמצא צפונית לגבעת הקפיטולין ובסמוך לויטוריאנו. הארמון שימש כשגרירות הרפובליקה של ונציה בכס הקדוש, ומכאן שמו הנוכחי.

## היסטוריה
הארמון הוקם בשנת 1455 והיה מבנה הרנסאנס הראשון שנבנה ברומא, אף שהמגדל המתנשא בראש הארמון בנוי בסגנון ביניימי. האבנים מהם נבנה הארמון "נחצבו" מהקולוסיאום הסמוך (דבר שהיה מקובל ברומא בתקופת הרנסאנס). הארמון נבנה עבור הקרדינל פייטרו בארבו הונציאני, לימים האפיפיור פאולוס השני בשם ארמון סן מרקו, אשר בנה את הארמון בסמוך לויה דל קורסו הסמוכה - שהיה הרחוב הראשי של רומא בימי הביניים והרנסאנס.

בתקופת כהונתו של האפיפיור פיוס הרביעי הוענק הארמון, שהיה קודם לכן ארמון מגורים אפיפיורי, לרפובליקת ונציה כשגרירות. במהלך המאה ה-19 הפך המבנה לשגרירות האימפריה האוסטרו הונגרית אל כס הקדוש.

בשנת 1917 המבנה הועבר לבעלות ממשלת איטליה, שופץ והפך למשרד ממשלתי. בתקופת שלטונו של בניטו מוסוליני הארמון שימש כמשרדו, והוא נהג לנאום ממרפסת הארמון להמונים שהתכנסו בכיכר ונציה הסמוכה.

כיום משמש המבנה כמוזיאון המציג חפצי אמנות שונים ובהם כלי חרס, שטיחי קיר, ופסלים החל משלהי האימפריה הרומית ועד תקופת הרנסאנס.

## קישורים חיצוניים

* 
* תצלום לוויין של הארמון, באתר גוגל מפות

קטגוריה:ערכים שבהם תבנית בריטניקה אינה מתאימה
ונציה
ניקול ואידיסובה

**ניקול ואידיסובה** (בצ'כית: **Nicole Vaidišová**, תעתיק: ניקול ואידישובה; נולדה ב-23 באפריל 1989) היא שחקנית טניס צ'כית, דורגה בעבר, במקום 7 בעולם בדירוג ה-WTA.
## קריירה
במאי 2006 העפילה לחצי גמר אליפות צרפת הפתוחה, ושלושה חודשים מאוחר יותר, באוגוסט 2006, נכנסה לראשונה לרשימת עשר הטניסאיות הטובות בעולם, כשהיא בת 17 בלבד.

בשנת 2007 העפילה לחצי גמר אליפות אוסטרליה הפתוחה. החל מראשית 2008 ירד כושר המשחק של ואידיסובה באופן משמעותי והיא החלה להידרדר בדירוג העולמי. בין היתר בעקבות זאת פרשה מנבחרת צ'כיה ולא הגיעה למפגש נגד נבחרת ישראל בפלייאוף גביע הפדרציה.

## קישורים חיצוניים

* 

* ניקול ואידיסובה, באתר ESPN

קטגוריה:טניסאיות צ'כיות
קטגוריה:ילידות 1989
קטגוריה:צ'כים שנולדו ב-1989
חנה הירש

**חנה הירש** (5 באפריל 1933 – 28 בפברואר 1994) הייתה היועצת המשפטית של משטרת ישראל (1974–1991) והקצינה הראשונה בדרגת ניצב.

## חייה
הירש נולדה ברחובות וגדלה בכפר ביל"ו. אביה, יצחק חסקין, היה גזבר הסתדרות העובדים הכללית. היא למדה ביסודי בבית הספר לילדי עובדים ברחובות. בסיום לימודיה התיכוניים, בתיכון חדש בתל אביב, הייתה הירש פטורה משירות צבאי עקב נכות אך החלה לעבוד בשירות הביטחון הכללי. לאחר מכן החלה בלימודי משפטים בבית הספר הגבוה למשפט וכלכלה בתל אביב והוסמכה לעריכת דין בשנת 1961, לאחר שהתמחתה אצל עורכי הדין ישראל לוין, שופט בדימוס, ויעקב בר-אור, פרקליט מחוז תל אביב.

בשנת 1962 התגייסה הירש למשטרת ישראל והחלה לשרת כעוזרת ליועץ המשפטי. בין השנים 1969–1972 שימשה יועצת לענף החקירות במחוז תל אביב והייתה לאישה הראשונה בעלת דרגת סגן ניצב.

בשנת 1974 מונתה הירש ליועצת המשפטית של משטרת ישראל ומשרד המשטרה ובסוף 1974 הועלתה לדרגת ניצב משנה. כהונתה נמשכה עד לפרישתה, במשך 17 שנים ותחת כהונתם של ארבעה שרי משטרה ושישה מפקחים כלליים. באפריל 1977 היא הייתה לאישה הראשונה לקבל דרגת תת-ניצב ובשנת 1989 מונתה על ידי המפכ"ל דוד קראוס, במקביל לתפקידה, לנשיאת בית הדין המשטרתי לערעורים והייתה לקצינה הראשונה בדרגת ניצב. בתקופתה הגדיל מערך הייעוץ המשפטי של המשטרה את היקף פעילותו ומספר עורכי הדין בו הוכפל. לשכתה התייחדה בהיותה מורכבת לאורך מרבית התקופה מנשים בלבד.

לאחר נישואיה בראשית 1953, עברה עם בעלה, שאול הירש, להתגורר באילת והייתה מתושבי העיר הראשונים (בשנים 1953–1955). אם לשני בנים, ד"ר גדעון הירש, שהיה מנכ"ל הוועד למלחמה באיידס ועו"ד ארנון הירש.

ב-28 בפברואר 1994 שמה הירש קץ לחייה.

## קישורים חיצוניים
* 
* 

## הערות שוליים

קטגוריה:קצינות משטרה בדרגת ניצב
קטגוריה:עורכות דין ישראליות
קטגוריה:עורכי דין ישראלים
קטגוריה:מתאבדות ישראליות
קטגוריה:יועצות משפטיות ישראליות
קטגוריה:יועצים משפטיים ישראלים
קטגוריה:בוגרי בית חינוך רחובות
קטגוריה:בוגרות תיכון חדש
קטגוריה:בוגרי תיכון חדש
קטגוריה:בוגרות בית הספר הגבוה למשפט ולכלכלה
קטגוריה:בוגרי בית הספר הגבוה למשפט ולכלכלה
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:כפר ביל"ו: אישים
קטגוריה:אישים הקבורים בחלקת המשטרה בהר הרצל
קטגוריה:ישראליות שנולדו ב-1933
קטגוריה:ישראלים שנולדו ב-1933
קטגוריה:ישראליות שנפטרו ב-1994
קטגוריה:ישראלים שנפטרו ב-1994
לצ'ה (נפה)

**נפת לצ'ה** (באיטלקית: **Provincia di Lecce**) היא נפה בדרומו של מחוז פוליה שבאיטליה.

הנפה משתרעת על שטח של 2,759 קמ"ר, בשנת 2007 התגוררו בה 806,044 נפש ובירתה היא העיר לצ'ה. היא גובלת בנפת ברינדיזי בצפון-מזרח, בנפת טאראנטו בצפון-מערב בים האדריאטי במזרח ובים היוני בדרום-מערב.

## ראו גם
* מצר אוטרנטו
* נרדו
* בארי

## קישורים חיצוניים

* 

קטגוריה:פוליה: נפות
גאורגיוס אגריקולה

**גאורגיוס אגריקולה** (לטינית: Georgius Agricola; 24 במרץ 1494 - 21 בנובמבר 1555) היה רופא מחוזי באחד מאזורי המכרות החשובים בגרמניה. בשל גישתו המדעית נחשב אגריקולה לאבי התורה של חקר המינרלים - המינרלוגיה. 
## ביוגרפיה
שמו האמיתי היה גאורג באואר (Georg Bauer), ואגריקולה הוא כינויו בלטינית (Bauer בגרמנית פירושו איכר, מילה המקבילה למילה אגריקולה בלטינית). הוא גילה שמחלות מסוימות, הנפוצות אצל הכורים, נגרמות מתנאי העבודה הגרועים ששררו באותם הימים במכרות. תגלית זו הטרידה אותו מאוד, אך לא היה באפשרותו לעשות דבר לשינוי המצב.

בהיותו קרוב כל כך למכרות, החל אגריקולה להתעניין בסלעים ובמינרלים, מתוך כוונה למצוא ביניהם חומרים שיוכלו לשמשו למטרות רפואיות. במהלך חיפושיו אחר סלעים ומינרלים ערך אגריקולה ביקורים רבים במכרות, נפגש עם כורים ולמד להכיר את בעיותיהם. הוא פרסם ספרים אחדים על סלעים ומינרלים, שאחד מהם שימש מקור מידע עיקרי לחוקרים, לכורים ולמעבדי מתכות במשך כמאתיים שנה.

## קישורים חיצוניים

* 
* 
* 

קטגוריה:מדענים שעל שמם כוכב לכת מינורי
קטגוריה:מדענים גרמנים
קטגוריה:רופאים גרמנים
קטגוריה:מינרלוגים
קטגוריה:ילידי 1494
קטגוריה:נפטרים ב-1555
אמנות ספריי

**אמנות ספריי** היא אמנות רחוב הנעשית בעזרת פחיות ספריי צבע.
שמאל|ממוזער|250px|ציור בספריי צבע
פרט לגרפיטי, הנעשה על קירות ברחבי העולם, נוצרה אומנות חדשה ומודרנית המשתמשת באותו המדיום, בספריי צבע.
אמנות זו החלה בדרום אמריקה לפני כשלושים שנה. כיום ניתן למצוא אמני ספריי בכל העולם. ניתן לראות אותם כורעים על ברכיהם, במרכזים תיירותיים ומציירים בנוכחות קהל, ציורי אינסטנט.

הנושאים המצוירים בדרך כלל על ידי ציירי הספריי הם ציורי חלל, מדע בדיוני, פנטזיה וציורי נוף.
היצירה נעשית באמצעות התזה של שכבות צבע ויצירת מרקמים על ידי גילוי השכבות בטכניקות שונות, הנעזרות בעיקר בידיים, ובעזרת סוגים שונים של ניירות, וכן בעזרת חפצים שונים ואקראיים.

הציור נעשה בעיקר על מצע של נייר או פלטות עץ, אך ניתן לצייר על כל משטח חלק ואטום (שאינו סופג את הצבע), כמו מתכת, פלסטיק, גבס וכדומה. 
## אמנות ספריי בישראל
שמאל|ממוזער|250px|ציור בסוכנות הנסיעות "מצדה"
בישראל התפתחה אומנות הספריי כאמנות רחוב המשתמשת בגרפיטי. אמנים רבים - לדוגמה דורון וינר, רמי מאירי ועדי סנד - ציירו בתוך ועל בניינים רבים, בעיקר בתל אביב. ציורים אלו הפכו לחלק מדמותה של העיר כעיר מודרנית הפתוחה לסוגים שונים של אמנות. 

## קישורים חיצוניים

*אתר של אומן הספריי רוני חקלאי

קטגוריה:אמנות חזותית
קטגוריה:תרבות רחוב
פוג'ה (נפה)

**נפת פוג'ה** (באיטלקית: **Provincia di Foggia**) היא נפה בצפונו של מחוז פוליה שבאיטליה. הנפה משתרעת על שטח של 7,191 קמ"ר, ובשנת 2006 התגוררו בה 686,343 נפש. בירתה של הנפה היא העיר פוג'ה. היא גובלת בנפת קמפובאסו במחוז מוליזה, בנפת בנוונטו במחוז קמפניה, בנפת אבלינו במחוז קמפניה, בנפת פוטנצה במחוז בזיליקטה, בנפת בארי במחוז פוליה ובים האדריאטי ממזרח.

## ראו גם
* יהודי סן ניקנדרו
[ימין|ממוזער|180px|יהודי סן ניקנדרו עם ה[חיילים היהודים מארץ ישראל - 1945]]

## קישורים חיצוניים

* 

קטגוריה:פוליה: נפות
בארי (נפה)

**נפת בארי** (באיטלקית: **Provincia di Bari**) הייתה נפה במזרחו של מחוז פוליה שבאיטליה. הנפה השתרעה על שטח של 5,139 קמ"ר, וחיו בה כ-1,594,109 נפש ובירתה היתה העיר בארי.

היא גבלה בנפת מטרה ובנפת פוטנצה במחוז בזיליקטה במערב, בנפת פוג'יה במחוז פוליה בצפון, בנפת טאראנטו ובנפת ברינדיזי במחוז פוליה בדרום ובים האדריאטי. מנקודת מבט דמוגרפית, לאחר העשור 1951–1961 בו המטרופולין בארי רשם את הגידול הגדול ביותר, ומושך את אוכלוסיית כל הארץ, חלה האטה ניכרת במגמה זו החל משנות השמונים. בעשור 1981–1991 הדינמיקה התהפכה, כמו באזורי המטרופולין בצפון איטליה: העיר בארי איבדה חלק מאוכלוסייתה, בעוד שהעיריות באזורים הסמוכים ממשיכות במגמת הצמיחה, שהחלה כבר בשנות השבעים.

ב-2015 הנפה פורקה ובמקומה נוסדה העיר המטרופולינית בארי.
## קישורים חיצוניים

* 

## הערות שוליים

קטגוריה:פוליה: נפות
קטגוריה:איטליה: נפות לשעבר
מנואל דה אלמיידה

**מנואל דה אלמֶידָה** (בפורטוגזית: **Manuel de Almeida**; 1580, יזאו, פורטוגל - 1646, גואה, תת-היבשת ההודית) היה מיסיונר פורטוגזי. בגיל צעיר הצטרף דה אלמיידה למסדר ישו והפליג להודו כמיסיונר. מסופר כי בשנותיו במזרח הוא גם ביקר באתיופיה, באריתריאה ובאגם טאנה, שם בנה מספר כנסיות ומנזרים, בפרט באיים הקטנים של האגם.

ב-1622, בחר ראש מסדר ישו באלמיידה לשמש כשגריר אצל סוסניוס, קיסר אתיופיה. הקיסר קיבל אותו בסבר פנים יפות ובחצרו גברה השפעת הישועים הפורטוגזים, שבשיאה המרתו הדתית של הקיסר לאמונה הקתולית. פרצה מלחמת אזרחים. יורשו של סוסניוס, פאסילידס הגלה את אלמיידה, יחד עם חבריו למסדר, לפרמונה שבמחוז תיגראי. לבסוף גם גירש אותם מקיסרות אתיופיה ב-1632. עם חזרתו לגואה, לאחר 13 שנות היעדרות, הוא מונה על ידי המסדר כאב מנזר וכאינקוויזיטור. הוא מת בגואה ב-1646.

בהסתמך על ניסיונו הוא ועל כתביהם של מיסיונרים שקדמו לו, דוגמת פדרו פאיש, כתב דה אלמיידה על ההיסטוריה של אתיופיה בחיבורו *Historia de Etiopía a Alta ou Abassia*. תוכן נבחר מחיבורו זה תורגם לאנגלית בידי ס. פ. בקינגהאם וג'.וו.ב. הטינגפורד ופורסם בספר *Some Records of Ethiopia, 1593-1646* שיצא לאור בלונדון ב-1954, בידי הוצאת "Hakluyt Society". דה אלמיידה העיד כי בימיו יהודי אתיופיה דיברו עברית:

## קישורים חיצוניים
* 

קטגוריה:מיסיונרים
קטגוריה:תולדות ביתא ישראל
קטגוריה:אתיופיה: נצרות
קטגוריה:ילידי 1580
קטגוריה:נפטרים ב-1646
טאראנטו (נפה)

**נפת טאראנטו** (באיטלקית: **Provincia di Taranto**) היא נפה במחוז פוליה שבאיטליה. הנפה משתרעת על שטח של 2,436 קמ"ר, ובשנת 2005 התגוררו בה 580,418 נפש. בירתה של הנפה בעיר טאראנטו, והיא גובלת בנפת מטרה במחוז בזיליקטה במערב, בנפת בארי במחוז פוליה בצפון, בנפת ברינדיזי במחוז פוליה במזרח, בנפת לצ'ה במחוז פוליה בדרום-מזרח ובים היוני בדרום.

## ראו גם
* מפרץ טאראנטו

## קישורים חיצוניים

* 

קטגוריה:פוליה: נפות
ברינדיזי (נפה)

**נפת ברינדיזי** (באיטלקית: **Provincia di Brindisi**) היא נפה במחוז פוליה שבאיטליה. הנפה משתרעת על שטח של 1,839 קמ"ר ובשנת 2005 התגוררו בה 402,831 נפש. בירתה של הנפה בעיר ברינדיזי. היא גובלת בנפת בארי בצפון, בנפת טאראנטו במערב, בנפת לצ'ה בדרום-מזרח ובים האדריאטי.

## ראו גם

* נמל התעופה ברינדיזי

## קישורים חיצוניים

* 

קטגוריה:פוליה: נפות
קשר אורגים

שמאל|ממוזער|200px|קשר אורגים
**קשר אורגים** (Sheet bend) הוא סוג של קשר, המשמש לחיבור חבלים שעוביים שונה זה מזה.

מקורו של שם הקשר הוא באריגה, בה חיבור של חבל בעובי שונה דרוש לבניית מרקמים של צבעים בבד. קשר אורגים אינו חזק במיוחד, ולעיתים נדרש קשר אורגים כפול.

אופן קשירת הקשר דומה לקשירת קשר ההצלה הפשוט, אך לעומתו יש לו חסרונות רבים - הוא יעיל רק ב-55% מהמקרים, ונוטה להשתחרר בקלות.

## ראו גם
*קשר אורגים כפול

## קישורים חיצוניים

* קשר אורגים באנציקלופדיית הטיפוס
*חיבור אורגים, באתר צופים

קטגוריה:ערכים שבהם תבנית בריטניקה אינה מתאימה
קטגוריה:קשרים
טוני מקאלפין

**טוני ג'ף מקאלפין** (באנגלית: **Tony Jeff MacAlpine**, נולד ב-29 באוגוסט 1960 בספרינגפילד, מסצ'וסטס), גיטריסט וקלידן אמריקני. רוב הקריירה שלו עבד לבד, אם כי עבד עם אמנים אחרים כסטיב ואי, ויני מור, מארק בואלס, ויטאלי קופרי ולהקות כדוגמת Planet X ו-CAB.

## ביוגרפיה
מקאלפין היה קלידן וכנר מוזיקה קלאסית טרם החל ללמוד נגינה בגיטרה, והוא מנגן בקלידים באלבומיו. אחד מהשפעותיו המוזיקליות הבולטות ביותר הוא פרדריק שופן (והתקופה הרומנטית בעיקר), והוא מרבה להשתמש בחיבוריו המוזיקליים באלבומי הסולו שלו.

מקאלפין עזר להשפיע על מוזיקת המטאל הנאו-קלאסי בסוף שנות ה-80 ונודע בזכות המוזיקה האינסטרומנטלית שלו ששילבה בין סגנונות השרדינג, בלוז ופיוז'ן. 

בהמשך ליווה מקאלפין את הקלידנים ויטאלי קופרי ודרק שריניאן (לשעבר מלהקת דרים ת'יאטר) וכן את הגיטריסטים ויני מור וג'ואי טאפולה.

בשנים האחרונות מלווה מקאלפין את סטיב ואי בסיבובי ההופעות שלו, כמו גם את הרכב G3 שואי חבר בו יחד עם ג'ו סטריאני בהופעות G3: Live in Denver, שבו הם הופיעו יחד עם ינגוויי מלמסטין ו-G3: Live in Tokyo, שבו הם הופיעו יחד עם ג'ון פטרוצ'י.

## דיסקוגרפיה
### אלבומי סולו
* 1984 Demo 84
* 1986 Edge of Insanity
* 1987 Maximum Security
* 1992 Freedom to Fly
* 1993 Madness
* 1994 Premonition
* 1995 Evolution
* 1996 Violent Machine
* 1997 Live Insanity (אלבום הופעה חיה)
* 1999 Master of Paradise
* 2001 Chromaticity
* 2006 The Sharpnel Years (אלבום אוסף)

### עם להקת מקאלפין
* 1990 Eyes of the World

### עם להקת Planet X
* 2000 Universe
* 2002 Live from Oz (אלבום הופעה חיה)
* 2002 MoonBabies

### עם להקת CAB
* 2000 CAB
* 2001 CAB 2
* 2003 CAB 4

### עם להקת Devil's Slingshot
* 2007 Clinophobia

### עם להקת Ring of Fire
* 2002 Burning Live Tokyo
* 2002 Dreamtower
* 2004 Lapse of Reality

### עם ויני מור
* 1986 Mind's Eye
* 1999 The Maze

### עם ג'ואי טאפולה
* 1987 Out of the Sun

### עם הרכב מ.א.ר.ס (טוני מקאלפין/[[טומי אלדרידג']]/[[רוב רוק]]/[[טוני סרזו]])
* 1986 Project: Driver

### עם ויטאלי קופרי
* 1999 VK3

### עם מארק בואלס
* 2000 Ring of Fire
* 2002 Edge of the World

## קישורים חיצוניים

* 

קטגוריה:גיטריסטים אמריקאים
קטגוריה:פסנתרנים אמריקאים
קטגוריה:כנרים אמריקאים
קטגוריה:מוזיקאי מטאל נאו-קלאסי
קטגוריה:אמריקאים שנולדו ב-1960
ג'ונפיי טאקיגוצ'י

**קוהיי טאקיגוצ'י** (ביפנית: **滝口順平** 17 באפריל 1931 – 29 באוגוסט 2011), אשר ידוע בשם הבמה שלו **ג'ונפיי טאקיגוצ'י**, היה שחקן, מדבב (סאייו) וקריין ותיק ופופולרי ביפן.

## ביוגרפיה
טאקיגוצ'י נחשב לאחד מחלוצי המדבבים ביפן בשל קולו המיוחד. הוא החל לדבב בגיל 25 בתוכנית "הבוקר ג'י-מן", שם דיבב את כל הדמויות לבדו, כולל הדמויות הנשיות. עבודתו החשובה ביותר של טאקיגוצ'י הייתה הדיבוב של דוקורובה מ"יאטאמן". הוא דיבב גם את "פלפלון" ב"המפחידנים", ד"ר לוטון ב"מטרופוליס" (גרסת אנימה באורך מלא למטרופוליס של פריץ לאנג), ואת "הקוסמת באבא", הזקן הגדול של כוכב נאמק (גורו) ופורונגה, כולם מדרגון בול זי. כמו כן, דיבב ליפנית את הדמות של אביו של הומר סימפסון, אברהם ג'יי סימפסון ממשפחת סימפסון והשתתף בסרטים רבים נוספים.

בסוף ספטמבר 2007, הודה טאקיגוצ'י שכדי לשמר את איכות קולו, הוא צריך לעשן 50 פעם ביום.

עד גיל 80, ג'ונפיי קריין בתוכנית הרדיו הוותיקה בנושא טיולים, ודיבב פעם נוספת את דוקורובה מהגרסה החדשה של "יאטאמן". כמו כן, הוא חזר לדבב את הגורו של כוכב נאמק ב"דרגון בול קאי" ונשאר עד הופעתו האחרונה של הגורו.

ג'ונפיי נפטר בגיל 80 מסרטן הקיבה, בתאריך 29 באוגוסט 2011.

## קישורים חיצוניים

## הערות שוליים

קטגוריה:מדבבים יפנים
קטגוריה:יפנים שנולדו ב-1931
קטגוריה:יפנים שנפטרו ב-2011
נוריקו אוהארה

**נוריקו אוהארה** (ביפנית: **小原乃梨子**; ) הייתה שחקנית ומדבבת יפנית.

## ביוגרפיה
נוריקו נולדה בטוקיו, יפן. היא נחשבת לאחת המדבבות הוותיקות ביפן שהתחילו לעבוד בתקופת התחלת הדיבוב היפני.
נוריקו דיבבה שלל תפקידים של ילדים, ונשים יפות. חלקם שהיו המפורסמים ביותר היו נובו (נוביטה נובי) מ"דורימון" ומנהיגת שלישיית הנבלים בסדרות "טיים בוקאן", כולל את דורונג'ו מ"יאטאמן" שכרגע היא מדבבת בגרסה החדשה.

בדיבוב סרטים זרים, נוריקו נודעת בתפקידים של בריז'יט בארדו, שירלי מקליין, ג'יין פונדה ועוד.

במרץ 2007,זכתה בפרס למפעל חיים בטקס הראשון של פרסי הדיבוב.

בנה אטסו טובה הוא אנימטור.

## קישורים חיצוניים
* 

קטגוריה:מדבבות יפניות
קטגוריה:שחקניות קולנוע וטלוויזיה יפניות
קטגוריה:יפניות שנולדו ב-1935
קטגוריה:יפנים שנולדו ב-1935
קטגוריה:נפטרות ב-2024
קטגוריה:יפנים שנפטרו ב-2024
להתראות ילדים

**להתראות ילדים** (בצרפתית: **Au revoir les enfants**) הוא סרט צרפתי שיצא בשנת 1987, הופק ובוים על ידי לואי מאל ונכתב על פי זכרונותיו. הסרט זכה בפרס אריה הזהב בפסטיבל הסרטים של ונציה, ובשבעה פרסי סזאר, כולל פרס סזאר לסרט הטוב ביותר.

מאל הגיעה לישראל, במרץ 1988, לכבוד הקרנת הבכורה המקומית של הסרט.
## עלילה
עלילת הסרט מתרחשת בתקופת השואה – שנת 1944, בפנימייה קתולית ספרטנית המיועדת לבני עשירים. ז'וליין הוא ילד בן 12 שנשלח לפנימייה יחד עם אחיו הבכור. יום אחד מגיע לכיתתו של ז'וליין תלמיד חדש, אפוף מסתורין, שכולם מציקים לו – ז'ון; תלמיד מצטיין במתמטיקה וחובב קריאה. ז'וליאן שם לב שז'ון לא מתפלל בתפילות הנוצרים ולא אוכל ארנבות וחזירים. יום אחד בחדר השינה, ז'ון מתפלל את תפילת "שמע ישראל" בצרפתית וז'וליאן שומע זאת. תוך חיטוט בחפציו האישיים של ז'ון, מגלה ז'וליין את סודו הכמוס והגדול ביותר של ז'ון: שם משפחתו של ז'ון הוא קיפלשטיין, והוא יהודי. כשסיפר ז'וליין לז'ון שהוא יודע את סודו, ז'ון התחיל להרביץ לז'וליין, משם מתהדקים היחסים בין השניים; הם קוראים ספרי סקס ביחד, משפחתו של ז'וליין מזמינה את ז'ון למסעדת יוקרה, ועוד.

יום אחד נכנסים לכיתת הלימוד שני אנשי גסטפו בעקבות הלשנה של ז'וזף, שוליית טבחים, על יהודי בשם ז'ון קיפלשטיין. ברגע זה עושה ז'וליין מעשה שלא שכח כל חייו, הסתובב עם ראשו לאחור להחלפת מבט מפוחד עם ז'ון, נציג הגסטפו קולט את המבט, ז'וליין מחזיר את מבטו במהירות, אך מאוחר מדי – ז'ון נתפס. אנשי הגסטפו עוצרים את ז'ול ושלושה ילדים יהודים נוספים ועמם את הכומר ז'אן, שסייע להסתירם. הקצינים מובילים אותם מבית הספר ושאר הילדים קוראים אחרי הכומר "להתראות, אבינו", וזה משיב להם "להתראות, ילדים".

בסיום הסרט מספר ז'וליין המבוגר כי גם לאחר ארבעים שנה הוא זוכר בבירור את אותו היום. הוא מספר כי ארבעת הילדים נרצחו במחנה ההשמדה אושוויץ והכומר ז'אן נכלא במחנה הריכוז מאוטהאוזן ומת שם. דמותו של הכומר מבוססת על סיפורו האמיתי של הכומר חסיד אומות העולם לוסיאן בונל שניסה להציל ילדים ונספה במאוטהאוזן.

התסריט לסרט "להתראות ילדים" תורגם לעברית וראה אור ב-1988 בהוצאת "אור עם".

## קישורים חיצוניים

**ביקורות**
* 
* 
## הערות שוליים

קטגוריה:סרטים על השואה
קטגוריה:סרטים צרפתיים
קטגוריה:זוכי פרס סזאר
קטגוריה:זוכי פרס אריה הזהב - סרטים
קטגוריה:סרטי 1987
קטגוריה:סרטים בצרפתית
קטגוריה:זיכרון שואת יהודי צרפת
קטגוריה:סרטים זוכי פרסי איגוד מבקרי הקולנוע של לוס אנג'לס
קטגוריה:סרטי לואי מאל
אבן שפה

[ממוזער|שמאל|250px|פרטי [רחוב: 1-מעבר חצייה, 2- כביש, 3-**אבן שפה** 4-מדרכה]]
ממוזער|אבני שפה צבועות בכחול ולבן ברמת גן

**אבן שפה** היא קורה קצרה, המוצבת בצידי הכבישים ובדרך כלל מהווה את קצה המדרכה ואת הגבול בין הכביש לבין המדרכה. בדרך כלל מקבעים את אבני השפה אחת בצמוד לשנייה ויוצרים בעזרתן רצועות אבני שפה ארוכות לאורך הרחובות.

בישראל מרבית אבני השפה עשויות מבטון לא מזוין, אך השימוש באבני שפה עשויות מאבן טבעית הופך ונעשה נפוץ יותר במיוחד באזורים בעלי מאפיינים היסטוריים וארכאולוגיים.

איסורים והגבלות חניה או עצירה מסומנים באמצעות צבע על אבני השפה. למשל, אבני שפה הצבועות באדום ובלבן לסירוגין משמען איסור מוחלט על עצירה ועל חניה בקטע המסומן.

## מידות אבן שפה
אבן השפה המקובלת בשימוש בעבודות סלילה היא בעלת גובה של 25 ס"מ, רוחב של 15 ס"מ ובאורך 1 מטר.

## ראו גם
* חניה בתשלום

## קישורים חיצוניים

* מוצרי בטון

קטגוריה:דרכים וכבישים
קטגוריה:תשתית להולכי רגל
אונה הקדושה

**אוּנה** (צרפתית: Saint Hunna; מתה ב-679) היא קדושה נוצרייה מצרפת. אונה הייתה בתו של דוכס ונישאה לאונו מאונוייטייר. היא הקדישה את חייה למען עניי שטרסבורג. היא סיפקה להם מרחצאות, אשר זיכו אותה בשם "הכובסת הקדושה". בנה הוטבל על ידי דאודטוס מנבר  ונקרא על שמו. הוא הפך אחר כך לקדוש בזכות עצמו.

האפיפיור לאו העשירי הכריז על אונה כקדושה ב-1520. יום חגה הוא ה-15 באפריל.

## קישורים חיצוניים
*Hunna
* Patron Saints Index: Saint Hunna Archived 2007-09-27 at the Wayback Machine .

קטגוריה:קדושות נוצריות
קטגוריה:קדושים נוצרים
קטגוריה:נפטרים ב-679
רתך

שמאל|ממוזער|250px|רתך בעבודתו
[ממוזער|רתך ב[ישראל]]

**רתך** הוא איש מקצוע שמתמחה בריתוך חומרים זה לזה. החומרים אותם הוא מרתך יכולים להיות מתכות (כגון פלדה, אלומיניום, ברזל וכדומה), וכן חומרים פלסטיים או פולימרים אחרים. רתכים צריכים להיות בעלי מיומנות, יכולת מוטורית עדינה ותשומת לב לפרטים, וכן בעלי ידע טכני מסוים על החומרים המרותכים ועל נוהלי העבודה המקובלים.

## בטיחות
בגלל השימוש באמצעי הלחמה רבי עוצמה ובלהבות, יש בעבודת הרתך סיכון משמעותי לכוויות קשות, ועל-כן משתמשים הרתכים בבגדי עבודה מיוחדים כגון כפפות עור עבות וסרבל בעל שרוולים ארוכים. רמת הבוהק הגבוהה באזור הריתוך עלולה לגרום לפוטוקרטיטיס, דלקת שמקורה בחשיפת הקרנית לקרינת אור על-סגולה. משקפי מגן וקסדות ריתוך כהים נחבשים כדי למנוע חשיפה לאור זה. בשנים האחרונות הוחל בייצור קסדות חדשות בעלות סוכך המתכהה אוטומטית עם חשיפה לכמויות גדולות של  אור על סגול.

הרתכים חשופים בעבודתם גם לגזים רעילים וחלקיקים מזיקים. בעבודות ריתוך שונות נוצר עשן ובו סוגים שונים של תחמוצות מתכת, שחשיפה אליו עלולה לגרום לקדחת אדי מתכות . רעילות האדים עומדת ביחס הפוך לגודל החלקיקים: ככל שהחלקיקים קטנים יותר גוברת הסכנה. בנוסף, חלק מהתהליכים גורמים להשתחררות גזים דוגמת פחמן דו-חמצני ואוזון שעלולים להסב נזק בהיעדר אוורור מספק.

## קישורים חיצוניים

## ראו גם
* מסגר
* נפח

*
קטגוריה:מקצועות עיבוד מתכת
פרננדו בוטרו

שמאל|ממוזער|250px|פרננדו בוטרו
**פרננדו בוטרו אנגולו** (בספרדית: **Fernando Botero Angulo**; 19 באפריל 1932 – 15 בספטמבר 2023) היה צייר ופסל קולומביאני נאו-פיגורטיבי.

## ביוגרפיה
בוטרו נולד במדיין שבקולומביה, ואיוריו הראשונים התפרסמו כשהיה בן 16. בשנת 1951 עבר לבוגוטה, ותוך מספר חודשים זכה להציג מציוריו בגלריית ליאו מאטיס בעיר, ולאחר מכן יצא ללימודים בצרפת. בשנת 1958 זכה בפרס החשוב של 'סלון האמנים הקולומביאניים'. בוטרו הגדיר את עצמו בגיל צעיר כצייר 'הקולומביאני ביותר מכל הציירים הקולומביאניים'.

## ציורים
יצירותיו של בוטרו מתאפיינות בגופים שמנים ודשנים מאוד של נשים, גברים, חיות, טבע דומם ונופים. ב-1977, למשל, צייר וריאציה על המונה ליזה, שפניה שמנות ומעוגלות. בוטרו צייר מגוון של דמויות נוספות בגילאים שונים שהמשותף להם היא צורתם העגולה והרחבה.

ב-2005 הציג בוטרו תערוכה של 50 ציורים שנעשו בעקבות גילוי מקרי ההתעללות שביצעו חיילים מצבא ארצות הברית בכלא אבו גרייב. בוטרו צייר את הציורים עקב הזעזוע שחש כשהתגלו מקרי ההתעללות. התערוכה שהוצגה במספר ערים בעולם, וביניהן ניו יורק וערים נוספות בארצות הברית, גרמה לעניין רב.

## פסלים
את דמויותיו הייחודיות עיצב בוטרו גם בפסלים. החל משנת 1976 החל בוטרו גם לעסוק בפיסול, ויישם בתחום זה את הקווים האופייניים של יצירתו: צורות מעוגלות וחושניות, נפחים גדולים וטכניקה מושלמת.

פסליו הדשנים של בוטרו אהובים על ציבור רחב והם מוצבים בערים רבות, למשל בנמלי התעופה של ברצלונה ומדריד, במוזיאון ישראל בירושלים (איש על סוס), בברלין בסינגפור ובמוזיאונים רבים.

בשנת 1994 פסל היד הוצב במדריד.


קובץ:'Man on Horse', bronze sculpture by Fernando Botero (Colombian), 1992, Israel Museum, Jerusalem, Israel.JPG|הפסל "איש על סוס", 1992, מוצב כיום בחצר אגף הנוער של מוזיאון ישראל
קובץ:Caballodebotero.jpg|פסל סוס בעיר מדיין, קולומביה
קובץ:Mano del escultor fernando botero angulo.JPG|פסל היד בעיר מדריד


## קישורים חיצוניים

* וידאו: סרט דוקמנטרי על יצירתו של בוטרו 
* 

* 

## הערות שוליים

קטגוריה:ציירים קולומביאנים
קטגוריה:פסלים קולומביאנים
קטגוריה:קולומביאנים שנולדו ב-1932
קטגוריה:קולומביאנים שנפטרו ב-2023
גלקסיה ננסית

[שמאל|ממוזער|NGC 1569 היא גלקסיה ננסית [גלקסיה לא סדורה|לא סדורה שצולמה על ידי טלסקופ החלל האבל|250px]]
**גלקסיה ננסית** היא גלקסיה קטנה המורכבת ממיליארדים בודדים של כוכבים (או פחות), מספר קטן בהשוואה, לדוגמה, לשביל החלב, אשר מכיל כ-200–400 מיליארד כוכבים. ענן מגלן הגדול, לדוגמה, מסווג לרוב כגלקסיה ננסית, למרות שיש שמסווגים אותו כגלקסיה לא סדורה רגילה, מכיוון שיש בו מעל 30 מיליארד כוכבים.

גלקסיות ננסיות הן הסוג הנפוץ ביותר בקבוצה המקומית, וככל הנראה גם ביקום כולו.

## סוגים
ישנן מספר סוגים של גלקסיות ננסיות:
* גלקסיה לא-סדורה ננסית (dI) - מאופיינת בכמות גדולה של גז ולרוב מראה סימנים של תהליכי יצירת כוכבים.
* גלקסיה אליפטית ננסית (dE) ותת הסוג שלה, גלקסיה אליפסואידית (dSph) - מאופיינת בכמות קטנה יותר של גז, פחות מסיבית ובהירה.
* גלקסיה ספירלית ננסית

מושג שהופיע לאחרונה לתיאור גלקסיות קטנות ופחות בהירות מגלקסיות ננסיות הוא גלקסיית הוביט.

## הקבוצה המקומית
בקבוצה המקומית ישנן כ-27 גלקסיות ננסיות, אשר נמצאות בסביבתן של הגלקסיות הגדולות בקבוצה, כגון שביל החלב, גלקסיית אנדרומדה (M31) וגלקסיית המשולש (M33), ולעיתים גם ממש מקיפות אותן.

לשביל החלב יש 13 גלקסיות ננסיות לווייניות מוכרות, כשחלקן מקיף אותו. לגלקסיית אנדרומדה יש 14 גלקסיות ננסיות לווייניות מוכרות. תגליות אחרונות הובילו אסטרונומים להאמין כי הצביר הגדול בשביל החלב, אומגה בקנטאור, הוא למעשה ליבה של גלקסיה ננסית עם חור שחור במרכזה, אשר נבלעה בתקופה כלשהי על ידי שביל החלב.

## השפעה על יצירת גלקסיות
תצפיות של טלסקופ החלל צ'נדרה מחזקות את ההשערה כי הגלקסיות הננסיות עלולות להיות אחראיות לרוב היסודות הכבדים בתווך הבין-כוכבי. תהליכים אלימים של סיום חיי כוכבים, כגון סופרנובות, זורקות כמויות גדולות של יסודות כבדים במהירויות גדולות לרחבי הגלקסיה. עקב גודלה הקטן של הגלקסיה, ושדה הכבידה החלש שלה, מהירויות אלה מאפשרות לסילוני היסודות הכבדים לצאת מתחום השפעתה, אל המרחב הבין-גלקטי.

כמו כן, משערים כי תרחישים דומים ביקום המוקדם שיחקו תפקיד חשוב בתהליך של יצירת גלקסיות. גז מועשר ביסודות כבדים מתקרר מהר יותר, ולכן קצב ואופי היווצרות גלקסיות חדשות ביקום המוקדם היה עלול להיות מושפע במידה משמעותית מהתהליך המתואר.

## ראו גם

* סיווג מורפולוגי של גלקסיות
* גלקסיה אליפטית
* גלקסיה ספירלית
* גלקסיית מוט ספירלית
* גלקסיית סיפרט
* גלקסיית טבעת
* גלקסיית עדשה
* גלקסיה לא-סדורה
* גלקסיית לוויין
* גלקסיית רדיו

## קישורים חיצוניים

*
ננסית
דאגלס (עיר)

**דאגלס** (באנגלית: **Douglas**, במאנית: **Doolish**) היא עיר הבירה של האי מאן, וכן העיר הגדולה ביותר בו. העיר היא המרכזית בארץ בכל מה שקשור לימאות (תחום חשוב במדינות אי), עסקים, ממון, תחבורה, קניות ובידור.

העיר מונה כ-26,218 אנשים באוכלוסייתה (נכון למפקד אוכלוסין שנערך ב-2006), מה שאומר, שבקירוב, כל אדם שלישי שחי באי מאן, הוא תושב העיר.

דאגלס שוכנת במזרח האי, על יד מפגש נהרות הדהו והגלאס. שני הנהרות זורמים לתוך העיר, עד למזח ומשם למפרץ דאגלס. העיר נמצאת על עמק הנוטה מעט בשיפוע. גבעות משתרעות מצפון-מערב לעיר, ומדרום-מזרח לעיר.

העיר מוקפת במספר כפרים וערים קטנות יותר, שהעיקריים שבהם הם אונכאן בצפון (בו ממוקם בית הממשלה, והוא חלק מאגד ערים עם דאגלס) ויוניון מילס במערב.

## ראו גם
* בית הספר לעסקים בינלאומיים באי מאן

## קישורים חיצוניים

* 
* מידע כללי על העיר
* 

קטגוריה:ערי בירה בריטיות
קטגוריה:יישובים שהוקמו ב-1670
האקדמיה הגאורגית למדעים

שמאל|ממוזער|250px|האקדמיה הגאורגית למדעים
**האקדמיה הלאומית למדעים של גאורגיה** (בגאורגית: **საქართველოს მეცნიერებათა ეროვნული აკადემია**) מאגדת בתוכה 63 מוסדות מחקר מדעיים בגאורגיה ומחקר בסיסי. האקדמיה מתאמת את פעולות המחקר ושומרת על קשר עם מדינות אחרות. משרדה הראשי ממוקם בטביליסי.

סגל האקדמיה כולל 69 איש. נשיא האקדמיה הוא תמז גמקרלידזה. האקדמיה מחולקת למחלקות הבאות: מתמטיקה ופיזיקה, גאולוגיה, מכניקה שימושית, הנדסה ותהליכי פיקוח, כימיה וטכנולוגיה כימית, ביולוגיה, פיזיולוגיה ורפואה ניסיונית, בעיות מדעיות שלחקלאות, מדעי החברה, שפה וספרות.

האקדמיה כוללת בתוכה גם את הגנים הבוטניים של טביליסי והגנים הבוטניים של בתומי. האקדמיה מעורבת גם בחפירות מאובני הומו-גאורגיקוס מדמניסי.

האקדמיה חברה ב"פדרציה האירופאית לאקדמיות הלאומיות של מדעי-הטבע ומדעי-הרוח". ביטאונה המדעי נקרא "ביטאון האקדמיה הגאורגית למדעים".

מלבד האקדמיה הגאורגית למדעים ישנם בגאורגיה את האקדמיה הגאורגית למדעי-החקלאות והאקדמיה הגאורגית למדעים ביו-רפואיים והאקדמיה האבחזית למדעים. שתי האחרונות ממוקמות בטביליסי.

## היסטוריה

האקדמיה נוסדה בפברואר 1941 בטביליסי שבגאורגיה הסובייטית בשם **האקדמיה הלאומית של גאורגיה ס.ס.ר**. בנובמבר 1990 שונה שמה לשמה הנוכחי. המייסדים היו חברי הסניף הגאורגי של האקדמיה הרוסית למדעים שייסדה בשנות ה-20 וה-30 של המאה ה-20 לשכות מחקר של האוניברסיטה הממלכתית של טביליסי.
ימין|ממוזער|250px|האקדמיה הגאורגית למדעים בלילה
אנשי האקדמיה שייסדו אותה היו: הבלשן גיאורגי אחוולדיאני, הניורולוג איוואן בריטשווילי, המומחה לשפות איברו-קווקזיות ארנולד צ'יכובאווה, האמן גיאורגי צ'ובינאשווילי, ההיסטוריון סימון ג'נשיה, הגאולוג אלכסנדר ג'אנלידזה, הפילולוג קורנלי קקלידזה, הבוטניקאי ניקו קצחובלי, המומחה לתרבויות סובטרופיות, המתמטיקאי והמכניקאי ניקו מוסחלישווילי, שהיה גם הנשיא הראשון של האקדמיה, המתמטיקאי ליה וקואה, שהיה הנשיא השני של האקדמיה, הבלשן אקקי שנידזה, המינרולוג אלכסנדר טברצ'ארלידזה, הפסיכולוג דימיטרי אוזנדזה, בונה המכונות קיריאק זבריאב והזואולוג פיליפ זאטיצב.

בתקופת .

## קישורים חיצוניים

* 

קטגוריה:טביליסי: חינוך
קטגוריה:טביליסי: מבנים
מדעים
קטגוריה:גאורגיה: מדע וטכנולוגיה
קטגוריה:ארגונים החברים במועצת המדע הבין-לאומית
קטגוריה:חברים לאומיים באיגוד האסטרונומי הבין-לאומי
לילות לבנים (אלבום)

"**לילות לבנים**" הוא אלבום האולפן השביעי של מוזיקאי הרוק הישראלי אביב גפן והחמישי של להקת התעויוט.

האלבום ראה אור במרץ 1999, ולווה בסיבוב הופעות שנפתח בקיץ של אותה השנה. האלבום הוכתר כאלבום פלטינה עם מכירות של למעלה מ-40,000 עותקים.

"לילות לבנים" ליווה את הפרידה המתוקשרת של גפן מאשתו לשעבר אילנה ברקוביץ', ומרבית השירים עוסקים בפרידה ובאהבה נכזבת.

## סינגלים
כמעט כל הסינגלים שיצאו לתחנות הרדיו הפכו ללהיטים גדולים, ביניהם "רומיאו ויוליה", "מקסיקו", "השיר שלנו" ו"לילות לבנים". סינגל נוסף שזכה להשמעות מעטות יותר היה "שתיקה".

השיר "השיר שלנו" יצא כסינגל לתחנות הרדיו כבר בסוף יולי 1998, זכה להצלחה גדולה והגיע למקום ה-13 במצעד השנתי תשנ"ח 1998 של רשת ג' כאשר הוא צועד 3 שבועות במקום הראשון במצעדים השבועיים.

שאר הסינגלים שוחררו זה אחר זה, לפני ועם יציאת האלבום וכבשו את תחנות הרדיו, כאשר כמעט מגיעים למקום הראשון במצעדים השבועיים של רשת ג' פרט ל"לילות לבנים". במצעד השנתי תשנ"ט של רשת ג' התמקמו, "מקסיקו" במקום ה-10 (שיצא קצת אחרי יציאת האלבום, ונכנס היישר למקום הראשון וצעד בראש משך 5 שבועות) ,"לילות לבנים" הגיע למקום ה-19 ו"רומיאו ויוליה" למקום ה-29. (שיצאו קצת לפני יציאת האלבום בפברואר, "לילות לבנים" הגיע למקום ה-2 במצעדים השבועיים ו"רומיאו ויוליה" צעד בראש במשך 3 שבועות).

## רשימת רצועות

## משתתפים

* אביב גפן - זמרה, גיטרה (1, 2, 4-9, 11-14), קלידים (2, 3, 5, 6, 9, 10, 13, 14), פסנתר (5, 14), קולות רקע (5, 6), תופים (9), עיבוד, הפקה (8), תזמור

### התעויוט

* עודד שחר - כלי הקשה (1), תופים (2-6, 8, 10, 11, 13, 14), קולות רקע (3, 10)
* שלומי צדקי - גיטרה בס (1, 2, 5, 8, 10, 11, 14), קולות רקע (10)
* הראל בן עמי - גיטרה (1, 2, 5, 8, 10, 11, 13, 14), גיטרת סלייד (11)
* ערן מיטלמן - קלידים (1, 8), פסנתר (3), קולות רקע (3, 8, 10)
* שלומי קינן - קולות רקע (3, 8), קלידים (8), תכנות
* דניאל סלומון - פסנתר (6, 13), קלידים (7), תזמור

### משתתפים נוספים

* ניר צדקיהו - תופים (1)
* משה לוי - קלידים (1, 2, 4, 5, 7, 10, 11), קולות רקע (1, 3, 6, 10, 14), תוף מרים (2, 3, 10, 11, 14), גיטרה (2, 10), גיטרה בס (3, 4, 9), אורגן האמונד (6), כלי הקשה (7), פסנתר (10), הפקה, עיבוד, תזמור
* מעיין הירשביין - קולות רקע (1, 14)
* עדי קוזלובסקי - קולות רקע (1, 14)
* תזמורת ההזיות - כלי מיתר (1-4, 6, 11, 14)
* ארז נץ - גיטרה (2, 10)
* אודי בן כנען - סיטאר (2), טמבור (2), סאז (5)
* גבי פרנק - חצוצרה (3, 6)
* נורית גפן - קולות רקע (3)
* מרק לזר - גיטרה בס (6, 13), קולות רקע (6)
* אייל פארן - סיטאר (7), כלי הקשה (7)
* משה מליאנקר - טאבלה (7), כלי הקשה (7)
* אייל סלע - חליל (7)
* אילן בן עמי - גיטרה (7)
* ברוך בן יצחק - גיטרת 12 מיתרים (13)
* רן ברלב - גיטרת סלייד (13)
* יוני סילבר - סקסופון (13)

## קישורים חיצוניים

## הערות שוליים

קטגוריה:אלבומי אביב גפן
קטגוריה:אלבומים בעברית
קטגוריה:אלבומים שהופקו על ידי משה לוי
קטגוריה:אלבומי פלטינה בישראל
קטגוריה:אלבומי חברת הד ארצי
הפארק הלאומי קומואה

**הפארק הלאומי קומואה** (בצרפתית: **Parc national de la Comoé**) הוא פארק לאומי בצפון מזרחה של חוף השנהב כ-600 ק"מ צפונית לעיר אביג'אן. זהו אחד האזורים המוגנים הגדולים ביותר במערב אפריקה. גודלו ומגוון האזורים האקלימיים עליהם הוא מתפרש מצפון לדרום מאפשרים שפע בתי גידול וגיוון ניכר בצורות החיים הנמצאות בו. הפארק מוכרז מאז שנת 1983 כאתר מורשת עולמית.

האתר מוגדר כאתר בסיכון מאז 2003, ביוני 2017 פורסם על ידי איגוד השימור העולמי שהאתר מועמד לצאת מרשימה זאת.

## גאוגרפיה ואקלים
250px|ממוזער|שמאל|הפארק הלאומי קומואה בחוף השנהב בדרך לגאואי מרכז השמורה על גדות הנחל קומואה
שטחו של הפארק הוא כ-12,000 קמ"ר, וגובהו הממוצע מעל פני הים בין 250 ל-300 מטר. המקום הנמוך ביותר בפארק שוכן בגובה של 120 מטר, ושיא הגובה הוא בהר יֶוֶולֶה (Yévelé) בגובה של 600 מטר. הפארק משתרע במישור סחף קדום של שני נהרות - נהר קומואה ויובליו הזורמים מצפון לדרום, ונהר וולטה במזרח. רוב האדמה באזור אינה פורייה ואינה מתאימה לעיבוד חקלאי.   

האקלים באזור הוא אקלים טרופי לח. ממוצע הגשמים השנתי הוא כ-1,200 מ"מ, והעונה הגשומה נמשכת מיוני עד אוקטובר. העונה היבשה נמשכת כששה חודשים בדרומו של הפארק וכשמונה חודשים בצפונו, אזור חם ויבש יותר. הטמפרטורה הממוצעת היא כ-26°.

## צומח וחי
פארק קומואה הוא דוגמה מיוחדת לאזור ובו מגוון בתי גידול שונים, המציגים מעבר מיער ראשוני, סוגי יער שונים, סוואנה וסוואנה מיוערת, וכן ערבה. הגיוון בבתי הגידול מתבטא גם בגיוון במיני בעלי החיים הנראים בפארק, ובהם 11 מיני קופים, 11 סוגי טורפים (בהם אריה, צבוע נקוד,  זאב טלוא ונמר), פנגולין ענק, שנבוב, פיל סוואנה אפריקני, ו-21 מינים של מכפילי פרסה, שכוללים חזיר יבלות, חזיר הסבך, היפופוטם, תאו סודאני, ומספר אנטילופות כדוגמת אנטילופת סוס קצרת-קרן, קודו הביצות, קודו מסורטט, קובוס המים, קובוס שחור-רגל, צביון אדום ואוריבי. בין הזוחלים בפארק נמצאים גם שלושה מינים של קרוקודילים, שלושתם בסיכון. על העופות בפארק ניתן למנות עשרה סוגים של אנפות, חסידות, ברווזים, נשר, נץ, ועוד.

## נוכחות אנושית
סביב הפארק חיים מספר שבטים מקומיים, העוסקים בחקלאות ובציד. צפיפות האוכלוסייה בפארק נמוכה יחסית, אך בשנת 2003 החליט ארגון אונסק"ו להוסיף אותו לרשימת האתרים הנתונים בסכנה, בשל המצב הפוליטי ההפכפך בחוף השנהב, אשר הביא לירידה בפיקוח על הפארק, עלייה בציד הבלתי חוקי וברעיית בקר בתוך תחומי השמורה. 

ביערות שוכנים כמה אתרים הנחשבים מקודשים, אך לא כולם ידועים.

## קישורים חיצוניים

* הפארק באתר אונסקו
* על הפארק באתר של OPIR -  המשרד של חוף השנהב לפארקים ושמורות (בצרפתית)
* מחקר על הירידה בחי ובצומח בפארק
* הפארק באתר Encyclopedia of Earth
* 

## הערות שוליים

קטגוריה:חוף השנהב: אתרי מורשת עולמית
קומואה
קומואה
ממויידה

**ממויידה** (איטלקית **Mamoiada**; סרדינית: **Mamujada**) היא עיר בנפת נואורו במחוז סרדיניה. העיר שוכנת בגובה של 644 מעל פני הים, כ- 17 ק"מ מהעיר נואורו, בירת הנפה, בלב אזור ברבג'יה של אולולאי (Barbagia di Ollolai). פרסומה של העיר בא לה בזכות הקרנבל ומוזיאון מוזיאון המסכות הים תיכוני (Museo delle Muschere Medierranee) ששוכן בה. האירועים הנערכים בעיר נעשה שימוש בשני סוגי מסכות בולטים - הממוטות וה"איסוהדורס" (Issohadores).

## קישורים חיצוניים

* 
* Museo delle Muschere Medierranee a MAMOIADA - אתר Webshots - צילומים של מסכות מהמוזיאון
* תהליך לבישת תחפושת הממוטה לקראת הקרניבל - אתר YOUTUBE
* Sito uff.le Pro-Loco
* האתר הרשמי של מוזיאון המסכות
* Sito sul paese e servizi
* Portale culturale
* Sito gruppo folk Atzeni-Beccoi
* Mamoiada - Guida per il turista

קטגוריה:סרדיניה: ערים
דויד פשפיורקה

**דויד פּשֶפּיוּרקה** (בפולנית: **Dawid Przepiórka** או **David Przepiórka**; 22 בדצמבר 1880–1940, ורשה), שחמטאי יהודי-פולני מוביל בתחילת המאה העשרים.

פשפיורקה היה אלוף פולין הראשון בשחמט, באליפות שנת 1926. הישגו הטוב ביותר היה מתחרות מינכן 1926, מקום ראשון לפני רודולף שפילמן ויפים בוגוליובוב. באליפות העולם השנייה (והאחרונה) לחובבים שהתקיימה בשנת 1928 הגיע פשפיורקה למקום השני לאחר אלוף העולם לעתיד מקס אויבה.

## השתתפותו באולימפיאדות
פשפיורקה שיחק בנבחרתה האולימפית של פולין בשתי אולימפיאדות:

בשנת 1930, באולימפיאדה השלישית שהתקיימה בהמבורג, בלוח השלישי השיג תוצאה של +7 -2 =4, בין היתר ניצח את יסטה סטולץ ומרסל דושאן.
בשנת 1931, באולימפיאדה הרביעית שהתקיימה בפראג, בלוח השלישי השיג תוצאה של +6 -3 =8, בין היתר ניצח את מסימיליאנו רומי.

באולימפיאדות אלו זכה פשפיורקה בשתי מדליות קבוצתיות: מדליית זהב קבוצתית באולימפיאדה השלישית שהתקיימה בהמבורג ומדליית כסף קבוצתית באולימפיאדה הרביעית שהתקיימה בפראג.

במהלך הכיבוש הנאצי של פולין נכח פשפיורקה במפגש אסור של חוג השחמט של ורשה. הגסטפו עצר את כל הנוכחים במפגש, והיהודים, כולל פשפיורקה, הוצאו להורג על ידי הגרמנים.

## אטיוד
פורסם בעיתון *[[:hu:Magyar Sakkvilág|Magyar Sakkvilág]]*, בשנת 1926

לבן מתחיל ומשיג תיקו.

פתרון: 1. מג5 מג7 2. מד5! ר:ד6 3. ח4 ז:ח4 4. צג4+ מד7 (אחרת המלך יכה את הרץ ב-ד6) 5. צ:ח4! צ:ח4 פט.

## ספר שנכתב אודותיו

* Tomasz Lissowski: *Dawid Przepiórka, his life and work*. The Chess Player, Nottingham 1999.  



## קישורים חיצוניים

* 
* 117 בעיות שחמט שחיבר פשפיורקה, באתר softdecc 
* ד"ר שלמה קנדלשיין, שחמט בצל השואה, באתר האיגוד הישראלי לשחמט

## הערות שוליים

קטגוריה:שחמטאים יהודים פולנים
קטגוריה:שחמטאים יהודים בשואה
קטגוריה:יהודים בשואה: פולין
קטגוריה:שחמטאים שנספו בשואה
קטגוריה:אלופי פולין בשחמט
קטגוריה:פולנים שנולדו ב-1880
קטגוריה:פולנים שנפטרו ב-1940
קשר אורגים כפול

שמאל|ממוזער|המחשה
**קשר אורגים כפול** הוא סוג של קשר המחבר בין חבלים שעוביים שונה זה מזה.

שימושו כקשר אורגים רגיל, אך הוא חזק ובטיחותי יותר.
קשירתו דומה לקשר אורגים רגיל, אך יש לבצע שני ליפופים סביב הלולאה המרכזית במקום אחד.

## ראו גם
*קשר אורגים

## קישורים חיצוניים

קטגוריה:קשרים
קשר שטוח

שמאל|ממוזער|250px|קשר שטוח
**קשר שטוח** (באנגלית: **Square knot**) המוכר גם כ"קשר הרקולס", הוא קשר לחיבור בין חבלים שעוביים שווה והם אינם רטובים או לחים. הוא אינו חזק וגם אינו בטיחותי. הקשר פשוט, בדרך כלל הקשר הראשון הנלמד, ופתירתו קלה לאחר מתיחתו.

צורתו של הקשר שטוחה וסימטרית, כאשר שני קצוות החבל פונים לאותו צד בקשר. (בניגוד לקשר גנבים).

מקורו של הקשר הוא עתיק, וישנן עדויות שהקשר היה מוכר למצרים, ליוונים ולרומאים.

## קישורים חיצוניים

קטגוריה:ערכים שבהם תבנית בריטניקה אינה מתאימה
שטוח
קשר שמינית

שמאל|ממוזער|250px|קשר שמינית
**קשר שמינית** הוא קשר פשוט, הנועד לשמש כמעצור. השימוש בו נפוץ במיוחד בקרב אנשי גלישת מצוקים, ימאים, ובתחומים הדורשים עבודה עם חבלים וכבלים. קשר זה מתאפיין בצורה הדומה לספרה 8, מה שמסביר את שמו וגם מקנה לו את היתרון המשמעותי של פשטות קשירה לצד קלות בהתרתו, גם לאחר שנחשף לעומס גבוה.

הקשר מורכב מלולאה אחת שמתחברת ללולאה נוספת באופן שיוצר את דמות ה-8. כאשר מבצעים את הקשר על חבל, הוא משמש לעצירת החבל מפני שהוא נחלק מדי לעבור דרך פתח או מכשיר אחר, כמו גלגלת. קשר זה מאפשר לקשור חבל לעצם או לחבל אחר באופן שמקל על השחרור שלו במקרה הצורך, ללא צורך בכלים נוספים.

בנוסף לשימושו הבסיסי כמעצור, הקשר שמינית משמש גם כבסיס לקשרים מורכבים יותר, כגון קשר שמינית כפול, המשמש ליצירת נקודת חיבור בטוחה בין חבלים או לקשירת חבל לעצם קבוע, וקשר הפלמי, המוסיף עוד שכבה של ביטחון ועמידות לקשר. קשרים אלו מרחיבים את גמישות השימוש בקשר שמינית ומאפשרים למשתמש להתאים אותו למגוון רחב יותר של צרכים ותנאים.

שימוש נוסף שלו הוא למנוע מחבל העובר דרך גלגלת או דברים מסוג זה, להשתחרר ממנו. יש להעביר את החבל דרך הגלגלת, ואז לבצע את הקשר.

## ראו גם
*רשימת כל הקשרים

## קישורים חיצוניים

קטגוריה:קשרים
קשר הצלה

שמאל|ממוזער|250px|קשר הצלה
**קשר הצלה**, הוא חיבור החבל לעצמו, בצורה שנוצרת לולאה לא מתהדקת. הקשר עתיק היומין אשר מוכר בשם Bowline (השם  באנגלית - bowline הוא הלחם של bow - חרטום, line - חבל), שימש למתיחת מפרשים מרובעים לכיוון חרטום הספינה, הוא פשוט, אמין וניתן להתרה בקלות.

הקשר נפוץ בימאות, בפרט במפרשיות, נועד גם לחילוץ והצלה ומאפשר קשירה ביד אחת. מכאן כינויו בעברית: קשר הצלה. למניעת התרופפות והתרת קשר לא מתוח החשוף לטלטולים, נוהגים לאבטח את הקצה (הזנב) בקשר נוסף. 

ללולאה של חבל הצלה שימושים רבים, בין היתר ליצירת לולאות למתיחה, בניית סולמות מחבלים, לעיגונים לחבל בגלישת מצוקים או טיפוס הרים או להרמת עצמים לגובה. 

## קישורים חיצוניים

*קשר הצלה באנציקלופדיית הטיפוס
* 

קטגוריה:קשרים
קטגוריה:ציוד הצלה
קיי טומיאמה

**קיי טומיאמה** (ביפנית: **富山敬**; 31 באוקטובר 1938 – 25 בספטמבר 1995) היה שחקן ומדבב (סאייו) ותיק ופופולרי ביפן.

## קריירה
באמצעות קולו הנדיב והמיוחד, קיי דיבב מספר סוגים של דמויות כמו גיבורים, בדרנים, צעירים וזקנים במהלך הקריירה שלו מאז שנות ה-60. הוא דיבב ב"גרנדייזר" (דוק פליד), "חלוצי החלל" (סוסומו קודאי = דרק ויילדסטאר), "נילס הולגרסון" (רקס השועל = שושו השועל), הקריין, החזיר ודמויות נוספות בסדרת "טיים בוקאן" שהיה יחד עם שותפתו נוריקו אוהארה (שראתה אותו כגאון), קפטן ה.מ. מרדוק בצוות לעניין, וכן ב"כח ג'י", "החתולים הסמוראים", "בלו בלינק", "פטלייבור - סדרת הווידאו השנייה" ועוד.

קיי נפטר מסרטן הלבלב בשינג'וקו, טוקיו, ב-25 בספטמבר 1995, בגיל 56. במרץ 2007, הוא זכה לאחרונה בפרס ההצלחה המיוחד לזכרו בטקס הראשון של פרסי הדיבוב שהפך כעבור שנה לפרס קיי טומיאמה שהוא דוגמה להשתתפות רבה בדמויות מסוימות שהפכו ללהיט ופופולריות באנימה ובסדרות הזרות ובסרטים הזרים.

לאחר מותו של קיי, מספר מדבבים יפנים החליפו אותו בתפקידים הממושכים שלו. ביניהם: טאקשי אאונו, קואיצ'י יאמאדרה, קאפיי יאמאגוצ'י ועוד.

## קישורים חיצוניים

* קיי טומיאמה, באתר animenewsnetwork

קטגוריה:מדבבים יפנים
קטגוריה:יפנים שנפטרו מסרטן הלבלב
קטגוריה:יפנים שנולדו ב-1938
קטגוריה:יפנים שנפטרו ב-1995
קשר דייגים

שמאל|ממוזער|250px|קשר דייגים
**קשר דייגים** הוא שיטה לחיבור חבלים רטובים, לחים או רכים. הקשר נחשב לחזק, אך לא בטיחותי. הוא נוצר על ידי יצירת קשר בוהן על כל חבל, בעזרת החבל השני אותו רוצים לחבר. שמו בא משימושו בדיג, בו דייגים חיברו חבלים ארוכים בעלי קרסים והניחו אותם בקרקעית. קשר זה מתאים למשימה של חיבור חבלים במים, מכיוון שאינו תלוי בחיכוך החבלים אחד בשני, אלא בחיכוך החבל על עצמו.


קובץ:Spierenstich-1.jpg|1. קשר בוהן ראשון
קובץ:Spierenstich-2.jpg|2. קשר בוהן שני
קובץ:Spierenstich-3.jpg|3. מתיחה


## ראו גם
*קשר דייגים כפול

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:קשרים
מוזיאון המסכות הים תיכוני

**מוזיאון המסכות הים תיכוני** (באיטלקית: Museo delle maschere Mediterranee) בממויידה בסרדיניה נחשב לאחד המוזיאונים הידועים למסכות. מטרת המוזיאון היא לאסוף ולהציג את המסכות המקובלות בעיר ממויידה. אלו נחלקות לשני סוגים: "ממוטונס" (Mamuthones) ו"איזוהדורס" (Issohadores) - כאשר המשמעות של סוגי המסכות מותאמת לתולדות האזור. 

בקרנבל השנתי, בו מופיעים בעלי המסכות, הניצחון הוא של רועי הצאן מאזור ברבג'יה העליונה (Barbagia di Ollolai) - החובשים את מסכות האיזוהדורס - לבנות בדרך כלל - נגד הפולשים הסרצנים המחופשים לממוטונס עם מסכות בצבע שחור הנלקחים בשבי. פירוש אחר ללחימה, אולי בהשפעת התרבות הנוראגנית, הממוטונס הם האיכרים אשר מובלים על ידי האיזוהדורס, האלים, לגורלם.

במוזיאון מופע אור-קולי המציג את הקרניבל השנתי. לאחר מכם מוצג אוסף של מסכות מסרדיניה וממדינות אגן הים התיכון. כמו כן מוצגת סדרה של מסכות של הממוטונס לפי תקופות היווצרותן.

## קישורים חיצוניים

** "הקרנבל שיגרום לכם לשקשק" - מצעד הממוטונס במאמוידה

* Raffaele Ballore - Mamuthones e Issohadores - באיטלקית

קטגוריה:סרדיניה
קטגוריה:איטליה: מוזיאונים
רג'ו די קלבריה (נפה)

**נפת רג'ו די קלבריה** (באיטלקית: **Provincia di Reggio Calabria**) הייתה נפה במחוז קלבריה שבאיטליה, ששכנה על גדות מצר מסינה. הנפה השתרעה על שטח של 3,183 קמ"ר, ובשנת 2005 התגוררו בה 565,866 נפש. בירתה של הנפה הייתה רג'ו די קלבריה. הנפה גבלה בנפת קטנזארו בצפון-מזרח, בנפת ויבו ולנטינה בצפון-מערב ובים היוני בדרום-מזרח.

היא הוחלפה על ידי העיר המטרופולינית רג'ו די קלבריה בשנת 2015.

## ערים נוספות בנפת רג'ו די קלבריה
* שילה
* ג'ויה טאורו
* וילה סן ג'ובאני
* מולוקיו

## קישורים חיצוניים

* 

קטגוריה:קלבריה: נפות
קטגוריה:איטליה: נפות לשעבר
קוזנצה (נפה)

**נפת קוזנצה** (באיטלקית: **Provincia di Cosenza**) היא נפה במחוז קלבריה שבאיטליה. היא משתרעת על שטח של 6,650 קמ"ר ובשנת 2007 התגוררו בה 727,694 נפש. בירתה של הנפה בעיר קוזנצה. 

הנפה גובלת בנפת פוטנצה ובנפת מטרה במחוז בזיליקטה בצפון, בנפת קטנזארו ובנפת קרוטונה בדרום, בים היוני במזרח ובים הטירני במערב.

## ראו גם

* אוריולו
* רוקה אימפריאלה
* פיומפרדו ברוציו
* סקלאה

## קישורים חיצוניים

* 

קטגוריה:קלבריה: נפות
איזידור הפועל

**איזידור הפועל** (1070 לערך – 15 במאי 1130) הוא קדוש נוצרי, הידוע גם כ**איזידור החקלאי** (ספרדית: **San Isidro Labrador**). איזידור היה פועל יום הידוע בחסד שנטה אל העניים והחיות. הוא הקדוש המגן של החקלאים ושל העיר מדריד (כמו גם של מספר רב אחר של מקומות, בעיקר בפיליפינים ובספרד). יום חגו הוא ה-15 במאי.

איזידור נולד למשפחה ענייה באזור מדריד. הוא הפך לפועל בשירותו של אדם בשם חואן דה ורגס, שהפך אותו אחר כך למנהל אחוזה על כל קרמנקה התחתית. יחד עם אשתו מריה עזר לעניים. כשמת, נקבר בכנסייה במדריד. לאחר 40 שנים, נפתח הקבר, והגופה לא נרקבה.

ב-1622 הוכרז כקדוש יחד עם פיליפו נרי ופרנסיסקו חאווייר.

## קישורים חיצוניים

* 

קטגוריה:קדושים נוצרים
קטגוריה:נפטרים ב-1130
משה לובצקי

**משה לובצקי** (בפולנית: **Moishe (Mojżesz) Lowtzky (Łowcki)**; 1881–1940), שחמטאי יהודי שחי באוקראינה ופולין. נרצח בשואה.

## ביוגרפיה
לובצקי נולד למשפחה יהודית באוקראינה. הרמן לובצקי היה אחיו.

בשנת 1903 חלק לובצקי מקום 6–7 יחד עם אז'ן זנוסקו-בורובסקי באליפות רוסיה השלישית שהתקיימה בקייב. (ניצח: מיכאל צ'יגורין). בתחרות זו ניצח לובצקי את עקיבא רובינשטיין.

באותה שנה סיים לובצקי במקום הרביעי בתחרות דרזדן (ניצח: פאול לאונהרדט).

בשנת 1904 חלק מקום 2–3 בתחרות קובורג. בשנת 1910 חלק מקום ראשון עם טואנס בתחרות המבורג. באותה שנה סיים במקום השלישי בתחרות המבורג (ניצח: ז'יגמונד ברס). בשנת 1910 חלק מקום 1–3 עם פאול לאונהרדט ומוריג בתחרות לייפציג. בשנת 1911 ניצח לובצקי בתחרות אמנים בקלן. בתחרות זו ניצח לובצקי את גרז רוטלוי.
בשנת 1911 סיים במקום השני בתחרות סן-רמו. (ניצח: הנס פארני) וכן למקום השני בתחרות לייפציג (ניצח: ולנטינר). בשנת 1912 הגיע למקום החמישי באבזיה (ניצח: רודולף שפילמן). בשנת 1912 סיים במקום ה-16 בתחרות ורוצלב (ניצחו: עקיבא רובינשטיין ואולדריך דוראס). באותה שנה סיים במקום ה-12 בתחרות פיסטיאן (ניצח: עקיבא רובינשטיין).

בשנת 1913 סיים במקום השלישי בתחרות ורשה (ניצח: אלכסנדר פלמברג). באליפות השמינית של רוסיה שהתקיימה בסנקט פטרבורג בשנת 1913/14 סיים לובצקי במקום הרביעי (ניצחו: אלכסנדר אלכין ואהרון נימצוביץ'). בתחרות זו ניצח לובצקי את יפים בוגוליובוב.

במהלך מלחמת העולם הראשונה עבר לובצקי לוורשה. בשנת 1916 חלק מקום ראשון עם עקיבא רובינשטיין בתחרות בוורשה. בשנת 1917 סיים במקום השני, אחרי עקיבא רובינשטיין. בשנת 1919 סיים במקום השמיני (ניצח: זדז'יסלב בלסיצ'מן ). בשנת 1924 חלק מקום ראשון עם אלכסנדר פלמברג. בשנת 1925 חלק מקום 3–5 (ניצח: סטניסלב קון). בשנת 1926 סיים במקום השלישי (ניצחו: משה בלאס ופאולין פרידמן). בשנת 1926 חלק מקום 3–5 באליפות פולין הראשונה שהתקיימה בורשה (ניצח: דויד פרזפיורקה). בשנת 1926/7 סיים במקום השלישי (ניצחו: ליאון קרמר וסטניסלב קון). בשנת 1927 חלק מקום 11–12 באליפות פולין השנייה שהתקיימה בלודז'. (ניצח: עקיבא רובינשטיין). בשנת 1928 סיים במקום החמישי בתחרות ורשה (ניצח:משה בלאס). בשנת 1929 חלק מקום 3–4 בתחרות ורשה (ניצח: ליאון קרמר). בשנת 1930 סיים במקום הרביעי בתחרות ורשה (ניצח: פאולין פרידמן). בשנת 1937 חלק מקום 11–12 באליפות פולין הרביעית שהתקיימה ביוראטה (ניצח: סבלי גריגורייביץ' טרטקובר).

בשנת 1940 נעצר לובצקי בוורשה, הובל למחנה ריכוז על ידי הנאצים ושם מצא את מותו.

## קישורים חיצוניים

* 

## הערות שוליים

קטגוריה:שחמטאים יהודים פולנים
קטגוריה:שחמטאים יהודים אוקראינים
קטגוריה:שחמטאים יהודים בשואה
קטגוריה:שחמטאים שנספו בשואה
קטגוריה:ילידי 1881
קטגוריה:נפטרים ב-1940
ארגון אלמנות ויתומי צה"ל

**ארגון אלמנות ויתומי צה"ל** ע"ר, הוא ארגון וולונטרי יציג על פי חוק. הארגון הוקם בשנת 1991, והוא הארגון הבלעדי המייצג את האלמנות והיתומים אשר בני זוגן או אביהם נהרג בעת שירותו הצבאי או הביטחוני מאז מלחמת העצמאות ועד היום. מטרתו של הארגון לקדם, לשקם ולהעניק בית חם ואוזן קשבת לאלמנות וליתומי חללי צה"ל וכוחות הביטחון.

## היסטוריה
הארגון הוקם בשנת 1991, לאחר שמייסדיו, פרשו מארגון "יד לבנים", על מנת לדאוג לייצוג הולם לצרכים הייחודיים של אלמנות ויתומי צה"ל וכוחות הביטחון. בשנת 2009, הביאו מאמצי הארגון לשינוי החקיקה על פיה אלמנת צה"ל שנישאה מחדש איננה עוד מוכרת כאלמנת צה"ל על ידי מוסדות המדינה, תיקון שהביא להכרתן מחדש של אלמנות צה"ל רבות.

## פעילות הארגון
על מנת לסייע לאלמנות וליתומי צה"ל מקיים הארגון מספר מפעלים:
* חלוקת מלגות ליתומים לרכישת השכלה אקדמית ומקצועית.
* ארגון מחנות קיץ ליתומים בארצות הברית.
* מערך מחנות 'עוצמה' ליתומי צה"ל בגילאי 6–18.
* חגיגת בר מצווה ובת מצווה הכוללת אירוח בבית הנשיא, ביקור בכותל ועוד.
* שי ליתומים הבאים בברית נישואים.
* טקס הצדעה למתגייסים.
* סיוע בבעיות רפואיות מורכבות.
* סיוע במצוקה כלכלית.
* תמיכה נפשית.
* סבסוד נופש בבתי מלון
* טיולים חד-יומיים.
* פעולות הנצחה לחללים.

## מבנה הארגון
לארגון יש אספה כללית המונה 50 חברות וחברים הנבחרים אחת ל-4 שנים. האספה הכללית בוחרת את חברי הוועד המנהל המונה 7 חברות אשר בראשו עומדת יו"ר הארגון.

המוסד המנהל את ענייני הארגון הוא הוועד המנהל, והוא עוסק בין היתר בבחינת בעיותיהם של האלמנות והיתומים, מגיש למשרד הביטחון הצעות לשיפורים בתקנות הקיימות ופועל בממשלה ובכנסת ליזום חקיקה בנושאים שונים הקשורים לקידום מצבם של האלמנות והיתומים.

לארגון סניפים בכל רחבי ישראל הממוקמים בסניפי "יד לבנים". לכל סניף יש ועד מנהל ובו נציג של ארגון אלמנות ויתומי צה"ל, שתפקידו לדאוג לרווחת הפרט של חברי הארגון המתגוררים באותה רשות מקומית.

בחודש יוני 2023, ראש המוסד לשעבר יוסי כהן מונה לנשיא חוג הידידים של ארגון אלמנות ויתומי צה"ל.

## ראו גם
*הנצחת חללי מערכות ישראל

## קישורים חיצוניים

* 

* 
* 

## הערות שוליים

קטגוריה:ישראל: עמותות
קטגוריה:הנצחת חללי מערכות ישראל
קטגוריה:גבעת שמואל: חברות
קטגוריה:ישראל: ארגונים העוסקים בצה"ל
קטנזארו (נפה)

**נפת קטנזארו** (באיטלקית: **Provincia di Catanzaro**) היא נפה בדרומו של מחוז קלבריה שבאיטליה. הנפה משתרעת על שטח של 2,391 קמ"ר, בירתה בעיר קטנזארו ובשנת 2007 התגוררו בה 366,647 תושבים. 

היא גובלת בנפת קוזנצה בצפון, בנפת קרוטונה בצפון-מזרח, בנפת רג'ו די קלבריה בדרום, בנפת ויבו ולנטיה בדרום-מערב, בים היוני במזרח ובים הטירני במערב.

## ראו גם

* רג'ו די קלבריה
* נאפולי
* למציה טרמה

## קישורים חיצוניים

* 

קטגוריה:קלבריה: נפות
צ'אן צ'אן (שיר)

**צ'אן צ'אן** (בספרדית: **Chan Chan**) הוא שיר בסגנון סון קובני, שנכתב בידי המוזיקאי הקובני קומפאי סגונדו ב-1987.
## היצירה
השיר עוסק באהבתם של צ'אן צ'אן וחואניקה, שתי דמויות מהפולקלור הקובני, המתוארת באופן אירוטי מרומז. הוא הוקלט מאוחר יותר גם על ידי איברהים פרר, והיה השיר הראשון באלבום הפסקול של בואנה ויסטה סושיאל קלאב, מה שהקנה לו הצלחה ברחבי העולם.

על כתיבת השיר אמר סגונדו:

## בתרבות
בין השנים 2006 - 2008, השיר היה מנגינת הנושא של "לופ 23" בחינוכית. השיר גם הופיע בפרק 603 בסדרה "משפחת סימפסון".

## קישורים חיצוניים

* מילות השיר בתרגום לעברית

קטגוריה:שירים בספרדית
קטגוריה:מוזיקה קובנית
קטגוריה:שירי 1987